Kom kuiers saam al langs die Blommeroete en ervaar tulpe op die lande en die wonder van Keukenhof; besoek Amsterdam, Volendam en die Saanse skans. Reis deur Duitsland al langs die Ryn en die wingerde, besoek die Swartwoud en die Rynvalle. Oornag in Switserland langs dieLuzernmeer omring deur die Alpe. Reis na Obberammergau en Ettal in Duitsland en besoek die pragtige kastele. Reis na Oostenryk en slaap in die hartjie van die Oostenrykse Alpe naby Salzburg. Ry oor die Grossglocknerpas na Italië waar ons vir die laaste twee aande 200 meter van die Adriatiese see af slaap en die prentjiemooie Venesië besoek.
Ons skop die toer af in die stad van romantiek, Parys, in Frankryk . Van hier af toer ons deur die Benelux-lande en gaan tuis in die mooiste dorpie, Brugge. Ons toer na Aachen in Duitsland en Maastricht waar ons die Andre Rieu konsert bywoon. Die kaartjies is reeds aangekoop. Reis verder na die wynmakersdorpie, Rhudesheim langs die Ryn waar ons 2 lieflike dae spandeer en ‘n Rynvaart geniet. Ons reis neem ons na die hartjie van die Swartwoud – besoek die wêreld se grootste koekoek terwyl ons smul aan swartwoudkoek. Daarna steek ons die grens oor naSwitserland waar ons, ons toer afsluit omring deur die mees asemrowende berge en natuurskoon. Terugvlug vanaf Zurich.